Jouni Eho

Jouni Eho (s. 14. elokuuta 1979) on suomalainen kilpauransa päättänyt koripalloilija. Hän on toiminut Pyhtään kunnanjohtajana vuosina 2018–2022. Eho valittiin Riihimäen kaupunginjohtajaksi kesäkuussa 2022. Eho voitti Joensuun Katajassa miesten SM-pronssia vuonna 2005. Hän edusti Suomessa miesten pääsarjassa myös Lahden NMKY:tä, Vantaan Pussihukkia ja KTP-Basketia. Lahdessa hän pelasi myös Korać cupia. Eho pelasi myös Yhdysvalloissa yliopistosarjaa Davidson Collegen joukkueessa, joka voitti konferenssinsa mestaruuden vuonna 2002. Johtajana pelaajauransa jälkeen työskennellyt Eho palkittiin vuonna 2014 Vuoden isä -palkinnolla. == Ura == === Seurajoukkueet === Rovaniemen NMKY:n kasvatti Eho voitti alle 22-vuotiaiden Suomen mestaruuden.Jouni Eho – Kataja Basket Hän aloitti miesten pääsarjauransa kaudella 1998–1999 Lahden NMKY:ssä, jossa hän pelasi myös Korać cupia. Seuraavan kauden Eho edusti Vantaan Pussihukkia.Jouni Eho – Suomen Koripalloliitto Vuosina 2000–2004 Eho pelasi Davidson Collegessa Yhdysvaltain yliopistosarjassa.http://www.basket.fi/uutiset/kaikki_uutiset/?x122462=44926College Basketball at Sports-Reference.com Junior-kaudellaan hyvin pelannut Eho loukkaantui kesken kauden. Viimeisellä yliopistokaudellaan hän toimi Davidsonin Wildcats-joukkueen kapteenina. Wildcats voitti Ehon aikana Southern-konferenssin runkosarjan vuosina 2002, 2003 ja 2004 ja konferenssin mestaruuden vuonna 2002. Valmistuttuaan yliopistosta Eho palasi Suomeen ja teki pääsarjassa pelanneen Joensuun Katajan kanssa kaksivuotisen sopimuksenhttp://www.basket.fi/uutiset/kaikki_uutiset/?x122462=61398 joka kuitenkin muutettiin jo joulukuussa yksivuotiseksi. Eho siirtyikin kauden jälkeen KTP- Basketiinhttp://www.basket.fi/uutiset/kaikki_uutiset/?x122462=71231 jota edusti kolme viimeistä pääsarjakauttaan.http://www.basket.fi/uutiset/kaikki_uutiset/korisliiga/?x122519=97565 === Maajoukkue === Eho pelasi vuosina 1998–1999 valmistavia maaotteluita Suomen alle 22-vuotiaiden miesten maajoukkueessa. Suomen miesten maajoukkueessa hän pelasi ensimmäisen kerran 29. toukokuuta 2001 Tšekkiä vastaan tehden neljä pistettä. Hän pelasi miesten maajoukkueessa maaotteluita myös vuonna 2003 ja teki parhaimmillaan Ruotsia vastaan seitsemän pistettä. Yhteensä Eho teki kuudessa pelaamassaan miesten maaottelussa 2,3 pistettä per ottelu.Maajoukkuetilastot == Saavutukset == * SM-pronssia 2005 * NCAA I:n Southern-konferenssin mestaruus 2002 ** Southern-konferenssin runkosarjan voitto 2002, 2003 ja 2004 == Yksityiselämä == Eho suoritti Davidson Collegessa yhteiskuntatieteiden alemman korkeakoulututkinnon. Hän suoritti maisteriopintoja Joensuun yliopistossahttp://davidsonbasketball.blogspot.fi/2006/03/where-are-they-now- jouni-eho.html. Eho on työskennellyt muun muassa Kymenlaakson ammattikorkeakoulun projektipäällikkönä ja pohjoismaisen tutkimus- ja konsultointiyritys Oxford Research Oy:n Suomen toimitusjohtajana. Vuonna 2005 avioituneelle Eholle myönnettiin vuonna 2014 Vuoden isä -palkintohttps://twitter.com/basketfinland/status/531021938001711104.http://www.is.fi/perhe/art-2000000832216.html?nomobile=2 == Lähteet == * Jouni Eho Kataja Basket * Jouni Eho Suomen Koripalloliitto * Maajoukkuetilastot Suomen Koripalloliitto * Jouni Eho College Stats College Basketball at Sports-Reference.com === Viitteet === == Aiheesta muualla == * Jouni Eho Basketball Profile eurobasket.com Luokka:Suomalaiset koripalloilijat Luokka:Riihimäen kaupunginjohtajat Luokka:Pyhtään kunnanjohtajat Luokka:Vuonna 1979 syntyneet Luokka:Elävät henkilöt